Benci Jadi Cinta (drama vertikal)

Benci Jadi Cinta ialah sebuah drama vertikal Malaysia 2024 arahan Izuan Mokhtar terbitan Primeworks Studios Sdn. Bhd. Ia dibintangi oleh Syahmie Thsaqeef, Harissa Adlynn dan Zhen Ning. Drama ini memulakan tayangan perdana di platform TikTok, Drama Sangat pada 9 Disember 2024.

Sinopsis
Mengisahkan hubungan antara Orked (Harissa Adlynn) dan Syah (Syahmie Thsaqeef), dua rakan 
Mengisahkan dua rakan sekerja, Syah (Syahmie Thsaqeef) dan Orked (Harissa Adlynn), yang saling bertentangan pendapat dan sering terlibat dalam perselisihan di tempat kerja. Dengan personaliti yang sangat berbeza – Syah yang tenang dan teratur, berbanding Orked yang ceria dan kelam-kabut – hubungan mereka dipenuhi ketegangan. Namun, takdir membawa mereka untuk bekerjasama dalam sebuah projek besar yang mengubah segalanya.

Pertemuan pertama mereka sudah penuh drama, apabila Orked secara tidak sengaja membaling tumit kasutnya ke arah Syah, menyebabkan situasi tegang. Namun, seiring berjalannya waktu, mereka terpaksa belajar untuk berkomunikasi secara profesional meskipun perasaan tidak senang hati masih menyelubungi.

Di tengah-tengah tekanan kerja, mereka mula mengenali satu sama lain dengan lebih mendalam. Momen-momen kecil, seperti berkongsi kopi atau saling membantu, mula membina perasaan sayang antara mereka. Tetapi, adakah mereka mampu menurunkan ego dan mengakui perasaan yang baru tumbuh itu? Adakah cinta akan mengatasi kebencian yang dulu? Dan mampukah hubungan ini bertahan dengan kehadiran orang ketiga yang bakal menguji kesetiaan mereka?

Pelakon
 Harissa Adlynn sebagai Orked
 Syahmie Thsaqeef sebagai Syah
 Zhen Ning sebagai Jason
 Puteri Khareeza sebagai Diana
 Apich Lo sebagai Helmi